Hoosianna! Kuninkaamme on voittoisa!
Hoosianna! Kuninkaamme...
Danielini, poikani! Vihdoin kotona!
Onko se ohi?
Ammonilaiset kukistettiin, Abigail.
Eikä hetkeäkään liian aikaisin. On melkein pääsiäinen.
Onko lammas valittu?
Leeviläisten tarkastama ja hyväksymä.
Onko rituaalit suoritettu? -He eivät sanoneet. Voin...
Ei, tahdon tehdä sen. Daniel, tule mukaani.
Siinä se on. Tämä on lampaamme. Täsmälleen vuoden vanha.
Virheetön.
Pääsiäinen on kuuden päivän päästä, joten tänään pitää voidella sen jalat.
Mutta miksi, abba?
Koska se tulee taloomme asumaan viideksi päiväksi.
Meidän täytyy merkitä se erityiseksi ja pitää se puhtaana. Ymmärrätkö?
Puhtaana? -Niin.
Koska viiden päivän päästä uhraamme sen sovittaaksemme syntimme.
Eikö öljy tuoksukin hyvältä?
Tämä on pääsiäisen uhrilahja, -
koska Jumala kulki Israelin kansan talojen ohi Egyptissä, -
kun hän rankaisi egyptiläisiä, mutta säästi meidän talomme.
Jopa kuninkaallinen perhe syö pääsiäisenä happamatonta leipää.
Kun Jumala vapautti kansamme Egyptistä Mooseksen kautta, -
esi-isiemme piti lähteä niin kiireellä, että ei ehditty kohottaa leipätaikinaa.
Niinpä he ottivat taikinansa ennen kuin siihen oli lisätty hiivaa -
ja kantoivat sitä hartioillaan viittoihin sidotuissa taikinakulhoissa.
Ja Jumala käski, ettemme saa unohtaa sitä ikinä.
Minulla on vielä yksi pääsiäistarina.
Se tapahtui juuri sinä päivänä, kun ei ollut aikaa kohottaa leipätaikinaa.
Nämä ovat suitset.
On levinnyt sana, että hän herätti neljä päivää kuolleena olleen miehen -
Betaniassa yli sadan todistajan nähden.
He todistivat vain miehen kävelevän ulos haudasta.
He eivät nähneet miehen menevän sisään, joten se saattoi olla lavastettu.
Miksi niin moni olisi osallistunut šivaan, jos henkilö ei ollut oikeasti kuollut?
Hän on järjestänyt aiemmin monimutkaisempiakin näytöksiä.
Minä vuosin verta 12 vuotta, ja uskoni häneen paransi minut.
Se ei ole harhaa.
Kuka voi vahvistaa tiedot väitetystä aiemmasta terveydentilastasi?
Oikeastiko puhumme tästä?
Ja missä Jeesus on nyt? Tuleeko hän pyhänviettoon?
Tuskin hän jättää pääsiäistä väliin. -Ellei hänellä ole jotain salattavaa.
Se pelkuri ei näytä naamaansa. -Hän ei ole pelkuri.
Kuinka voit kutsua häntä pelkuriksi, kun alle viikko sitten -
hän uhmasi sinua ja muita johtajia, kun yrititte kivittää ja pidättää hänet.
Emme suhtaudu jumalanpilkkaan kepeästi.
Laki määrää tappamaan väärät profeetat.
Haluaisitteko meidän välttävän velvollisuuttamme?
Tiedän, mitä minulle tapahtui.
Ja minä, mitä minulle tapahtui.
Hän on Kristus, ja sen sijaan, että ottaisitte hänen voimansa vastaan, -
koette sen uhaksi, koska hän tulee olemaan johtajanne, -
kun hänestä tulee kuningas.
Hävytön akka! Saat perua lausuntosi.
Muuten mitä? Kivitätkö hänetkin?
Kertokaa lisää Jeesuksesta.
Niin. Kertokaa meille lisää Jeesuksesta.
Lisää, lisää.
Jos ymmärtäisin tästä jotain, -
se olisi aikamoista, vai mitä?
Juutalaisia tunnetun maailman joka kolkasta.
Pärjäisin kyllä ilman loputonta lampaiden teurastamista, kiljuntaa ja verta.
Tunnet tarinan. Mitä ymmärtämistä siinä on? -Tarkoitin varmaan välittämistä.
Jos välittäisin, se olisi aikamoista.
Sano itsellesi mitä haluat, Pontius, -
mutta lyön vetoa, että jos menen kirjastoosi, -
löydän sieltä matsa-leipiä.
Lopeta. Tiedät, että söin kaikki.
Mutta miksei Tiberius ole lähettänyt lisää joukkoja?
Hän tietää pyhiinvaelluksen suuruuden. Väestö tuplaantuu tuplaantumistaan.
Kyse on enemmästä kuin määrästä. Ongelma on kiihkomielisyys.
Ehkä keisari testaa sinua nähdäkseen, pärjäätkö viikon ilman välikohtausta.
Sen testin aion läpäistä sinun avullasi.
Ai, Atticus. Kuulitko siitä aaveesta? -Mistä aaveesta?
Kaikki puhuvat Betanian aaveesta.
Siitä aaveesta.
Onko se siis totta?
Entä jos olikin?
Kuolleista herättäminen.
Yhdellä hetkellä ruumis, seuraavalla täysin toipunut.
Heidän taikauskoinen hulluutensa on loputonta.
Etkö siis usko sitä? -En tietenkään.
Eikö niin?
Olen nähnyt asioita, joita...
...en pysty selittämään.
En ole päättänyt, onko sillä väliä vai ei.
No, ovathan juutalaiset elämöineet pienemmistäkin ilmiöistä -
tappavin seurauksin.
Nyt ajattelet selkeästi, maaherra. Heille ei ole väliä, onko se totta.
Sillä on väliä vain, jos he luulevat, että on.
Minua huolestuttaa se, että se huolestuttaa Kaifasta.
En tiedä, uskooko hän sitä vai ei, mutta huomaan, että hän on säikähtänyt.
Kaifas, niin...
Hän ei varmaankaan usko sitä, mutta hän pelkää, että ihmiset uskovat.
Ei hätää. Kaikki menee hyvin.
Kunhan vain tiedät, -
onko juutalaisen velhon saapuminen heille hyvä vai erittäin paha asia.
Eikö niin?
Kyllä.
Tämän nimi on Poukama.
Kolme osaa mirhaa, kaksi osaa kassiaa.
Ihana suitsuke talon puhdistamiseksi.
Kymmenen denaaria.
Ja tämä on Kleopatra.
Neljä osaa sypressiä, yksi osa myrttiä ruusuöljyssä.
Erinomainen iholle ja hiuksille.
Viisitoista denaaria, huippulaatua.
Ei tarpeeksi huippua.
Anteeksi mitä? -Haluan nähdä öljyt, joita ette myy.
Tiedän, että teillä on niitä. Olen illastanut monien varakkaiden kanssa.
Tuon ne näytille vain uskollisimmille ja maksukykyisimmille asiakkailleni.
Odota tässä.
Tämä tehdään harvinaisesta kuusamasta, joka kasvaa korkealla Nepalin vuoristossa.
Sitä käytetään kuninkaiden voiteluun Kiinassa ja Intiassa.
Se on ensiluokkaisessa alabasteriastiassa oikean lämpötilan takaamiseksi.
Puhdasta nardusöljyä.
Montako unssia haluaisit?
Koko ruukun.
Jopas! Olet hurmaava, kultaseni.
Mutta oikeasti, miten on? Puolitoista unssiako?
Sanoin, että koko ruukun.
Minä...
Se ei ole mahdollista.
Tämä ruukku maksaa enemmän kuin puolen vuoden palkka, -
ja tarvitsen varastoa tyydyttääkseni varakkaimman asiakaskuntani.
Uuden ruukun saaminen voi viedä kuukausia...
Sinun täytyy kuunnella.
Tämä on tärkeimmälle kuninkaalle, jonka maailma on koskaan tuntenut.
Kolmesataa denaaria. Koko vuoden palkka.
Voit pitää loppuvuoden vapaata.
Onpa kyse noituudesta, nekromantiasta tai muista pimeyden voimista, -
emme voi enää kiistää, että nämä niin sanotut tunnusteot ovat kasvaneet -
koko ajan kummallisemmiksi ja hysteriaa lietsovammiksi esityksiksi.
Me sanomme niitä vain esityksiksi, -
mutta entä betanialaisen Lasaruksen kuolleista herääminen?
Todisteita ei ole, -
ja juuri moisten huhujen takia se häirikkö on rutto koko instituutiollemme.
Eikö kukaan ole miettinyt seurauksia, -
jos se mies oikeasti herätettiin kuolleista?
Sitä me juuri teemme.
Ei, me laadimme strategiaa nykytilan säilyttämiseksi -
ja toivomme, etteivät nämä merkit ole...
Tässä asiassa olen Gederan puolella.
Jeesus Nasaretilainen ei ole Elia Tisbeläinen.
Vain Elia voi herättää ihmisiä kuolleista.
Entä jos hän on Elia?
Nyt menee liian pitkälle! -Ole varovainen.
Kunnianarvoisa Nikodemos kohtasi hänet Kapernaumissa ja tarkkaili...
Istu alas, Yussif.
Nikodemos toipuu sairaudesta, mutta uskon, että hän olisi samaa mieltä.
Et tiedä, mistä puhut.
Oma isäni oli Lasaruksen šivassa ja todisti sitä ihmettä.
Kuunnelkaa nyt kaikki.
Jeesus Nasaretilaisen mahdollisesti väärät opetukset ja väitetyt tunnusteot -
ovat syy, miksi tulin alun alkaenkin opiskelemaan Jerusalemiin.
Minulla on kaikkein täydellisimmät tiedot hänen sanoistaan ja teoistaan.
Tämä kysymys Eliasta...
...vaatii tutkimuksia.
Mitä tutkimista siinä on? -Ei, Shmuel. Asiaankuulumatonta.
Olen jyrkästi eri mieltä.
Menen Betaniaan ja kysyn itse, väittääkö hän olevansa Elia.
Ei ole enää kysyttävää, Shmuel.
Se mies väitti olevansa Jumala hanukan aikaan.
Jos päästämme hänet noin vain, kaikki alkavat uskoa häneen.
Näen sen itse jopa nytkin, ja Rooma tahtoo estää kapinan.
Pilatus tulee ja vie asemamme täällä neuvostossa -
ja sitten tuhoaa koko kansakuntamme.
Aivan. Tuota tulevaisuutta voimme odottaa. -Ylipappi Kaifas, voinko mennä?
Gedera, et tiedä mistään mitään.
Olen jo saanut profetian Jumalalta, -
ja uskon, että se koskee juuri tätä.
Se profetia kuuluu niin, että mies kuolee kansan puolesta, -
jotta kansamme ei tuhoutuisi.
Tämä saattaa olla se mies.
Luovutamme hänet itse ennen kuin kansa nousee kapinaan.
Rooma ei tuhoa meitä. He tulevat olemaan kiitollisia.
Ainoa ratkaisu on välitön pidättäminen ja teloitus, kuten Kaifas sanoi.
En sanonut välitön.
Meillä ei ole laillista lupaa teloittaa ketään -
lukuun ottamatta rituaalikivitystä temppelin pihoilla.
Jos hänen kuoleman pitää olla julkinen ja spektaakkeli, -
Rooman pitää tehdä se.
Jos toimimme liian nopeasti, he eivät tunnusta tekemäämme palvelusta.
Mutta miten? -Herodes Antipas hoveineen -
saapuu pian Jerusalemiin juhlia varten.
He tulevat vuotuisille valtionillallisille Pilateksen hallinnon kanssa.
Varmistan, että asia tulee esille.
Hän on säälittävä, eikä meidän pitäisi tukea hänen osallistumistaan illallisille.
Äänemme kuulumisen varmistaminen ei ole sama kuin tukeminen, Šammai.
Varmistan, että kirje odottaa Herodeksen kaupunkilinnassa, kun hän saapuu.
Kokous on päättynyt.
Tässä ei ole heille enää kyse Jumalasta. -Nytkö vasta huomasit?
Olen hiljattain epäillyt, -
että joillain heistä ei ole lainkaan omatuntoa, hyvää tahtoa -
tai omistautumista Tooralle, mutta tämä todistaa sen selvästi.
Mitä aiot tehdä?
Isäsi oli Betaniassa, kun kuollut herätettiin.
Kyllä. Hän oli Lasaruksen läheinen ystävä... Siis on.
Voisiko hän järjestää tapaamisen Jeesuksen kanssa? Tarkkailin häntä.
Kohtasin hänet, rukoilinkin hänen kanssaan, -
mutta en ikinä keskustellut avoimesti vailla agendaa.
Eikö sinulla ole nyt agendaa?
Jos on totta, että hänellä on valta elämään ja kuolemaan, niin...
Varmasti on.
Isäni on järkevä mies, joka ei sorru sensaatioihin.
Haluan vain tietää hänen aikeensa. Mehän haluamme samaa, vai mitä?
Säilyttää uskon ja kunnioittaa Jumalan lakia.
Mahtaako se olla niin yksinkertaista. -En väitä tätä mitenkään yksinkertaiseksi.
Mutta me neuvostossa olemme olleet vain Jeesusta vastaan.
Ehkä me kaikki olemme loukkaantuneet liian herkästi hänen sanoistaan.
En pitänyt hänen opetuksiaan ja tekojaan reilun, avomielisen tutkimuksen arvoisina.
Neuvosto on siitä jo kaukana.
Voisiko isäsi edes saada meidät Lasaruksen luokse?
Tietääkseni kyllä.
Lähdetään sitten heti. Aikaa ei ole tuhlattavaksi.
Tämä aika vuodesta taas.
Preettori. -Sano vain Gaius.
Gaius.
Pääsiäinen tekee aina työni vähän helpommaksi.
Kaupunki melkein tyhjentyy.
Voin kuvitella. Tuleeko ikävä meitä?
Emme me silti voi lomailla koko viikkoa.
Ketkä jäävät kotiin?
Vanhemmat, ne, joilla on lapsia, sairaat ja heidän hoitajansa.
Järkeenkäypää.
He silti nauttivat seder-aterian. -Aivan. Seder. Tiedän kyllä.
Torilla voi odottaa omenoiden, kanelin -
ja saksanpähkinöiden kysynnän pompahtavan charosetia varten.
Omenoita, pähkinöitä, kanelia.
Teetkö omaasi?
En tänä vuonna.
Oletko pyhät miehesi kanssa? -Se on suunnitelma. Kyllä.
Eli siis tapaat myös... -Toivottavasti. En voi kuvitella muuta.
Tuntuu oudolta. Toivoisin voivani tulla teidän mukaanne.
Voisithan sinä.
Ei, siitä tulisi ongelmia, ja minun pitää ajatella perhettäni, -
koko perhettäni kiitos hänen.
Kerrothan Jeesukselle terveiset kiitollisuudestani ja rakkaudestani.
Kerron.
Ja kerro Pietarille, että sanoin: "Shalom, shalom." Sopiiko?
Muista sanoa kahdesti.
En voisi sanoa toisin. -Ja kerro Matteukselle, että...
Niin?
Varmista vain, että hän on kunnossa.
No niin. Aika lähteä. -Oletko varma, ettet halua tulla?
Kiitos viestin viemisestä. En halua pidätellä teitä.
Olemmeko myöhässä?
Melkein. Saatte kiittää Kapernaumin preettoria.
Jos hän ei olisi jutellut Edenille, olisitte jääneet kyydistä.
Tulkaa. Pitää vielä hakea Mikal ja lapseni.
Toivottavasti hän nauttii lomaviikostaan.
Tämä on ensimmäinen pääsiäispyhiinvaelluksemme.
En ole ennen nähnyt Jerusalemin temppeliä. Voitteko uskoa?
Miksihän?
Lähdetään. -Lähdetään.
Katso kaupunkia. En ole nähnyt tällaista tungosta aikaisempina pääsiäisinä.
Se johtuu sitä nasaretilaista taikuria koskevista huhuista.
Onpa sekin paikka taikurin kotipaikaksi.
Keneltä hän oppi temppunsa? Vuoheltako?
Tuleeko hän juhlille?
Toivon niin. Olen kauan toivonut tapaavani hänet.
Hän kuulostaa niin viihdyttävältä.
Teidän korkeutenne, tämä on ylipappi Kaifakselta.
Se on ilmeisesti kiireellinen.
Kaifakselta?
No niin, Lasarus. Kuusi päivää aikaa. Oletko valinnut lampaasi?
Kyllä. Se on takapihalla.
Pitää vain suorittaa rituaalit ja tuoda se sisään.
Kun olet täällä, tunnun laiminlyövän velvollisuuteni.
Et lainkaan. Meidän pitää nauttia ajastamme yhdessä.
Odotammeko jotakuta?
Kukaan ei tiedä, missä Maria on, mutta hän ei koputtaisi.
Meidän pitäisi varoa, keitä päästämme sisään.
Samaa mieltä.
Arnan. -Martta.
Paljon parempi tilanne kuin viimeksi, kun tulit ovelleni.
Käykää sisään. -Kiitos.
Se on Arnan.
Lasarus. Rabbi.
Shalom, shalom. -Shalom, shalom.
En halunnut häiritä. Toin mukanani neuvoston jäsenen.
Shmuel.
Muistatko minut? -Totta kai muistan.
Olen helpottunut, etten erehtynyt pahasti tuodessani hänet tänne.
Ja neuvoston uusin jäsen. Tämä on minun... -Yussif.
Hän varoitti Jotapatassa, että sinua etsittiin.
Minä etsin sinua.
No, löysit minut.
Ja onnittelut molemmille nimityksistä.
Kapernaumin parhaat.
Olkaa hyvät. Liityttekö seuraan?
Olkaa hyvä. -Kyllä.
Shalom, shalom. -Shalom, shalom.
Pojat.
Shalom, shalom.
Tämä on mahtava tilaisuus strategiselle liittolaisuudelle.
No, katsotaan.
Rabbi, meillä on syytä uskoa, että sinua odottaa vaara -
temppelin johdon korkeimmalla tasolla.
Enpä olisi odottanut.
Vitsailen vain.
Jeesus Nasaretilainen, tilanteestasi on tullut elämän ja kuoleman kysymys.
Se on aina ollut. -He yrittivät kivittää hänet temppelillä.
Tarkoitamme, että maineesi on jo enemmän kuin maine.
Kyse ei ole vain väkimäärästä, vaan kiistelyäkin on paljon.
Viime aikoina hänen takiaan. -Voi, pyydän anteeksi.
Yritän olla kuolematta ensi kerralla. -Ei, kaikki kuuluu suunnitelmaan.
Tuhosiko? Onko se osa suunnitelmaasi? Sillä siihen tämä johtaa.
Sitäkö tulit minulle kertomaan?
Kutsuit itseäsi Ihmisen Pojaksi. -Taas se alkaa.
En tullut tällä kertaa väittämään vastaan tai loukkaantumaan. Olen avoin.
Huomaan sen.
Näen sen silmistäsi.
Jos olet se, joka sanot olevasi, mikä on suunnitelmasi?
Koko Jerusalemin kaupunki odottaa kovasti saapumistasi pääsiäiseksi.
Jotkut syli avoinna, toiset tikarien kanssa.
Onko sinulla armeija, josta emme tiedä?
Jos olet enemmän kuin rabbi, -
sinun pitää kukistaa Rooman lisäksi myös monia uskonnollisia johtajia.
He eivät liity taisteluusi. -Ehkä voisit auttaa heitä tekemään niin.
Nyt on se viikko.
Rabbi Shmuel, mitä haluaisit nähdä?
Välittämättä kuka se on, mitä toivot Messiaalta?
Että hän aloittaa uuden Daavidin kuningaskunnan, -
joka ajaa alistajamme pois ja palauttaa Israeliin oikeuden ja kunnian.
Kunnianko? -Niin.
Loisteliaalla valtaistuimella, joka suo vaurautta kaikille.
Ja uutta kulta-aikaa, jossa Israel on kansakuntien valo, -
joka paljastaa Jumalan maailman kansoille.
Entä sinä? Mitä sinä teet sinä päivänä?
Palvon, toivottavasti palvelen. Miten voin tietää, ennen kuin se päivä koittaa?
Minä kerron sinulle.
Kun Ihmisen Poika tulee kirkkaudessaan -
kaikkien enkeliensä kanssa, -
hän istuutuu kirkkautensa valtaistuimelle.
Kaikki kansat kootaan hänen eteensä, -
ja hän erottaa ihmiset toisistaan, niin kuin paimen erottaa lampaat vuohista.
Hän asettaa lampaat oikealle ja vuohet vasemmalle puolelleen.
Sitten kuningas sanoo oikealla puolellaan oleville:
"Tulkaa, Isäni siunaamat. Saatte periä valtakunnan, -
joka on ollut valmiina teitä varten maailman luomisesta asti."
"Minun oli nälkä, ja te annoitte minulle ruokaa."
"Minun oli jano, ja te annoitte minulle juotavaa."
"Minä olin koditon, ja te otitte minut luoksenne."
"Minä olin alasti, ja te vaatetitte minut."
"Minä olin sairas, ja te kävitte minua katsomassa."
"Minä olin vankilassa, ja te tulitte minun luokseni."
Silloin vanhurskaat vastaavat hänelle:
"Herra, milloin teimme nämä hyväksesi?"
Kuningas vastaa heille: "Totisesti minä sanon teille:
kaiken, minkä olette tehneet yhdelle näistä minun vähäisimmistä veljistäni, -
sen te olette tehneet minulle."
Sitten hän myös sanoo vasemmalla puolellaan oleville:
"Menkää pois minun luotani."
"Minun oli nälkä, mutta te ette antaneet minulle ruokaa."
"Minun oli jano, mutta te ette antaneet minulle juotavaa."
"Minä olin koditon, mutta te ette ottaneet minua luoksenne."
"Minä olin alasti, mutta te ette vaatettaneet minua."
"Minä olin sairas ja vankilassa, mutta te ette käyneet minua katsomassa."
Silloin nämäkin kysyvät:
"Herra, milloin me näimme sinut nälissäsi tai janoissasi, -
kodittomana tai alasti, tai sairaana tai vankilassa, -
emmekä auttaneet sinua?"
Silloin hän vastaa heille:
"Kaiken, minkä olette jättäneet tekemättä yhdelle näistä vähäisimmistä, -
sen te olette jättäneet tekemättä minulle."
Tämä on ankara opetus.
En tiedä, miten lieventää sitä.
Samaistuuko Ihmisen Poika, Messias, kaikkein vähäisimpiin ihmisiin?
Nälkäisiin, köyhiin, muukalaisiin?
Sitä olen saarnannut ensimmäisestä lauseestani alkaen siellä vuorella.
Mutta entä kaikki Tooran vaatimukset ja esi-isiemme perinteet?
Profeetta Miika tiivisti sellaiset asiat olennaisimpaan, mutta ette välittäneet.
"Sinulle, ihminen, on ilmoitettu, mikä on hyvää."
"Vain tätä Herra sinulta odottaa: tee sitä mikä on oikein, -
osoita rakkautta ja hyvyyttä ja vaella valvoen, Jumalaasi kuunnellen."
Niin, mutta miten sovitat tuon yhteen Saarnaajan loppusanojen kanssa:
"Tässä on lopputulos kaikesta, mitä nyt on kuultu:
pelkää Jumalaa ja pidä hänen käskynsä. Tämä koskee jokaista ihmistä."
Minä annan teille uuden käskyn: rakastakaa toisianne.
Niin kuin minä olen rakastanut teitä, rakastakaa tekin toinen toistanne.
Kaikki tuntevat teidät minun opetuslapsikseni, -
jos te rakastatte toisianne.
Entä temppeli, uhrilahjat, laki ja juhlat?
Eikö ne säilyttämällä kansat saa tietää, että olemme Jumalan kansa?
Temppeli, uhrilahjat, laki ja juhlat kaikki täyttyvät minussa.
Haluatko niistä eroon?
Sanoin täyttyvät, en päästä eroon.
En ymmärrä eroa.
Lain säilyttäminen on vastaus Jumalan rakkauteen.
Mutta nyt kun olen täällä...
Mikä hätänä? Missä olet ollut?
Mitä olit sanomassa laista?
Mitä nyt? Kuka tämä on? -Siskoni Maria.
Maria!
Nardusöljyä. -Maria, mitä sinä teet?
Annat siskosi koskea hänen jalkojaan. Halventavaa!
Etkö ole yhtään kuunnellut häntä?
Selvä. Tämä riittää. Jeesus...
Shmuel, Toorassa ei ole lakia, joka määrää naisen peittämään hiuksensa.
Se on vain perinne.
Kehutko häntä? Puolustatko häntä?
Shmuel, emme tunne tätä perhettä. Tämä ei kuulu meille.
Siunattu olet sinä, maailmankaikkeuden kuningas, -
koska olet tehnyt kaiken hyvin.
Yussif ja Arnan, meidän pitää lähteä. -Ei.
Rabbi Shmuel, ymmärrän, mutta...
Nainen tekee julkisesti sopimattoman teon ja vailla häpeää.
Ja hän hyväksyy sen samalla kun häntä kutsutaan Jumalaksi.
Ei saa paljastua, että näimme sen puuttumatta asiaan.
Sanoit "avomielinen tutkimus". Katsotaan, mitä hän sanoo.
Puhdasta ja korkealaatuisinta nardusöljyä.
Mikä sinua harmittaa, Juudas?
Miksei tätä myyty sadoilla denaareilla?
Kerroit juuri, miten köyhistä välittäminen on yhtä kuin Messiaasta välittäminen.
Kyllä! Tämän olisi voinut antaa köyhille.
Tämän olisi voinut käyttää mihin vain: tarvikkeisiin ja muuhun tarvitsemaamme.
Mutta tämä on haaskausta.
Mistä sait nämä rahat, Maria? -Anna hänen olla.
Hän teki minulle hyvän teon.
Köyhät teillä on luonanne aina, ja te voitte tehdä heille hyvää milloin tahdotte, -
mutta minua teillä ei aina ole.
Hän teki minkä voi.
Hän voiteli edeltäkäsin minun ruumiini hautaamista varten.
Hautaamista? -Mitä tuo tarkoittaa?
Antakaa hänen puhua loppuun. -Totisesti:
kaikkialla maailmassa, missä evankeliumin sanoma julistetaan, -
tullaan muistamaan myös tämä nainen ja kertomaan, mitä hän teki.
Seuraajasi puhui totta.
Tuo teko oli haaskausta, hävytöntä -
ja täysin ristiriidassa kaiken köyhistä ja vähäisistä sanomasi kanssa.
Hän sanoi: "He ovat aina luonamme."
Ajatus siitä, että noin häpeällistä tekoa -
julistettaisiin maailmalla osana hyvää sanomaasi, -
vaikka sitä pitäisi moittia ja tuomita, se on ihan...
En voi olla samassa huoneessa tämän iljettävyyden kanssa.
Kuulostaa henkilökohtaiselta ongelmalta.
Halusin uskoa.
Tulin tänne antamaan sinulle mahdollisuuden, ja pilasit sen.
Anteeksi, etten voinut auttaa sinua.
Anteeksi, etten minä voinut auttaa sinua.
Rabbi, tuota miestä ei kannata suututtaa, jos haluamme yhdistää kansamme.
Hautaamista varten?
Sinä. Mihin olet menossa?
Minä... En tiedä.
Sinä kysyit, miksei nardusta myyty ja annettu köyhille.
En ole varma, pitäisikö puhua sinulle. -Olet tuolla ainoa, jolla on järkeä.
Siihen ei tarvita paljon järkeä. Kerroin vain tosiasiat.
Jos hänen vertauskuvansa olisi totta, -
kaikkien olisi pitänyt huomata, kuinka sopimatonta tuhlaus oli.
Olisi pitänyt olla enemmän erimielisyyttä. -Mitä aiot?
En ole kaltaisesi. Minä uskon, että hän on Messias.
Puhuin suoraan, koska minulle on tärkeää, että me kaikki teemme tämän oikein.
Meillä on tilaisuus tulevana pääsiäisenä -
yhdistää yli miljoona kansamme jäsentä sortajiamme vastaan.
Meillä ei ole varaa olla jakautuneita. -Olen samaa mieltä.
Kansamme pitäisi olla yhtenäinen.
Minun on mentävä. -Voimmeko puhua toiste?
Pahoittelen vielä sitä välikohtausta. Jos olisin tiennyt, en olisi...
Ei. Jeesus halusi puhua hänen kanssaan. Hän on iloinen, että tulitte.
Shmuel teki valintansa.
Haluan, että tiedät, että olen eri mieltä hänen kanssaan.
Tiedän.
Onnea paluumatkaan Jerusalemiin. Siitä voi näköjään tulla kiusallinen.
Kyllä me pärjäämme.
Lasarus, shalom, shalom. -Shalom.
Shalom, shalom. -Shalom, shalom.
Pontius, osoita vähän solidaarisuutta minulle luksuksen nauttimisessa.
Lakkaa teeskentelemästä, että pitäisit ruoistamme.
En tiedä, miksi inhoat niin paljon juutalaisena olemista.
Pidän tästä leivästä.
Inhoat. -Tykkään.
Inhoat sitä.
En kuitenkaan nauti näiden suurten laumojen läsnäolosta.
Uskomatonta, että pääsimme illalliselle ajamatta kenenkään yli.
Et tosin olisi sellaista huomannut.
Tiedäthän, miksi tänä vuonna on niin paljon ihmisiä?
Usein ihmiset keksivät tekosyitä.
"Voi, eemani voi huonosti" tai "hevoseni on tiineenä ja synnyttää pian".
"Nyrjäytin nilkkani. Kipu on raastavaa. Liian pitkä matka. En tule tänä vuonna."
Mutta tänä vuonna...
Mitä tänä vuonna?
Etkö muka tiedä? -Haluan kuulla sinun sanovan sen.
Ilmeisesti on joku ihmeidentekijä.
Jatka vain. Sano hänen nimensä.
Jeesus Nasaretilainen.
Haades ja Styks, Claudia! Hän oli juuri sanomassa.
Nasaret. Kukaan tärkeä tai merkittävä ei ole ikinä tullut sieltä.
Se, että Claudia ja minä tiedämme hänen nimensä, kertoo päinvastaista.
Ei ketään todella merkittävää.
Myönnän, että olen jokseenkin utelias, mitä käsityksiä muilla on hänestä.
Niin kuvittelisinkin, -
ottaen huomioon, kuinka sanat "uusi kuningas" -
ovat saavuttaneet jopa minun taloni.
Mitkä sanat? -Kuulitko erityisesti sanan "kuningas"?
Se oli varmasti vain vitsi.
Entäs se Betanian miehen juttu?
Se, jonka sanotaan herätetyn kuolleista?
Ylipappi vakuutti minulle, että väitteitä tutkitaan.
Kaifaksen mukaan, ja hän ei ole altis liioittelulle, -
jos Lasaruksen herättäminen varmistuu, -
väkijoukot nousevat hänen tuekseen -
ja edessäsi voi olla Makkabilaiskapinan veroinen kansannousu.
Etkö juuri sanonut, että hän on vain kuriositeetti sinulle?
Ja sitä ennen: ei kukaan tärkeä.
Nyt puhut makkabilaisista. Mitä minun pitäisi nyt tajuta?
Kaifaksen sanoja, ei meidän.
Jos tämä kaikki on Lasaruksen varassa, -
te kaikki olette surullisen taitamattomia oveluuden taidossa.
Lapsellisia.
Mikä sinun siirtosi olisi?
No...
Jos haluatte tuhota Jeesuksen uskottavuuden -
todistamalla, että Lasarus on yhä kuollut, -
varmistakaa, että Lasarus on yhä kuollut.
Hän tarkoittaa Lasaruksen tappamista. -Tiedän.
Välitän ideasi eteenpäin.
Odottakaa.
Jos Jeesus todella herätti Lasaruksen ja Kaifas tapattaa Lasaruksen, -
niin miksei Jeesus vain herättäisi häntä kuolleista uudelleen?
No, sepä vasta olisikin jotakin, vai mitä?
Niin.
He tulevat jalkaisin -
satoja virstoja täpötäyteen kaupunkiin, jossa on epämukavia majoitusvaihtoehtoja.
Uskotko mihinkään niin paljon?
Mietin, miltä tuntuisi, jos olisi sellainen usko.
Uskommehan me asioihin. -Jos se maksaisi sinulle jotain rakasta, -
uskoisitko sitten siihen?
En ymmärrä.
Olen pahoillani.
Johannako se oli? -Kyllä.
Olen Claudia. -Tiedän.
Kiitos kaikesta.
Johanna, olen pahoillani.
En osaa kuvitella, miltä sinusta tuntui tuolla.
Miltäkö tuntui?
Kaikki näkevät, mitä Kuusaksen ja Kassandran välillä on meneillään.
Niin. -Julkeaa.
Millä tekosyyllä hän toi hänet tänne?
Että kaikki tarvitsitte matkakumppanin?
Inhottavaa. -Niin on.
Totta puhuen olen jo käsitellyt sen, minkä huomasit.
Emme enää jaa samaa vuodetta. -Emme Pontius ja minäkään.
Ei mitään skandaalimaista.
Hänen mukaansa olen viime aikoina pyörinyt liikaa.
Onko se totta?
Pyöritkö?
Mistä minä tietäisin?
Luulen, että hänellä on vain nukkumisvaikeuksia.
Niin.
Luuletko, että hän ottaa sen Jeesuksen tosissaan?
Hän yrittää välttää sitä.
Tai pikemmin hän toivoo, ettei tarvitsisi. -Miksei?
Ehkä se johtuu viinistä -
tai siitä, etten olen vähään aikaan puhunut älykkään naisen kanssa, -
mutta Johanna, ei ole mikään salaisuus, että Pontiuksen nimitys oli -
yhtä lailla hänen isänsä vaikutusvallan kuin hänen omien ansioidensa tulosta.
Ehkä jotkut hänen toimistaan -
ovat olleet yritystä kompensoida sitä.
Joka tapauksessa hänen seuraavat nuhteensa Tiberiukselta -
tulevat olemaan viimeiset.
Ymmärrän.
Luulen hänen toivovan, -
että ilmassa oleva jännitys ja odotus -
johtuisi jostain muusta kuin siitä nasaretilaisesta.
Minulla on siitä paha aavistus.
Joko meillä molemmilla on huono intuitio tai -
jotain vakavaa tapahtuu pian.
Mitä joku kaltaiseni voi tehdä?
Tunnen itseni rekvisiitaksi heidän valtapelissään.
Koristeeksi. -Minusta pystymme enempään.
Jos uskomme -
johonkin niin paljon kuin he.
Siunattu olet sinä, Herra Jumalamme, -
maailmankaikkeuden kuningas, jonka sanoista syntyi kaikki.
Martan kanelileipiä. Miksi tästä tulee syyllinen olo?
En tiedä.
Tosi hyviä.
Shalom, pojat. Minulla on teille yllätys. -Missä olet ollut?
Kävin Tuomaksen kanssa kävelyllä rukoilemassa.
Kuinka hän voi?
Ei hyvin.
Mutta katsokaa, kehen törmäsin.
Jairos toi heidät.
Kuin hän olisi tiennyt.
Eema! -Eema!
Shalom, Eden. -Shalom.
Pietari on sisällä. -Selvä.
Abba, tule ulos.
Mitä te syötte?
Menkää tuolla näkyvään kylään.
Löydätte heti aasintamman kiinni sidottuna -
ja sen varsan, jolla ei kukaan ole vielä ratsastanut.
Ottakaa se ja tuokaa minulle.
Haluatko meidän varastavan karjaa?
Lainaavan.
Ai, millä lainaehdoilla?
Jos joku kysyy, miksi te viette sen, -
vastatkaa, että Herra tarvitsee sitä.
Haluatko lainata aasia?
Kyllä.
Mitä? -Ei mitään.
Mennään.
Kuule, ei hätää.
Oletko varma? -Kyllä.
Unohdit laukkusi huoneeseesi.
Tarkoituksella.
Tiesin, että tiedät minun tarvitsevan sitä.
Tätä päivää on valmisteltu pitkään.
Sukupolvien ajan.
Koska Joosef ei ole näkemässä, ajattelin sopivaksi, että toisit sen.
Se edustaa häntä, -
ja siten me kolme voimme olla yhdessä tänään.
Se, mitä sanoit eilen tuoksuöljystä, -
että hän valmisti ruumistasi haudattavaksi...
Tiedätkö, kuinka rankkaa äidin on kuulla sellaista?
En voi suojella sinua enää tältä.
Olen pahoillani, eema.
Ehkä sinun pitäisi jäädä Lasaruksen luo.
Kenties minulta olisi rakastavampaa pyytää sinut tekemään niin.
Päivä kerrallaan.
Mutta tahdon mennä tähän kaupunkiin kanssasi.
Tuolla!
"Jolla ei kukaan ole vielä ratsastanut."
Tule.
Tuo se takuulla on.
Tämäkö se on?
Keitä te olette?
Viettekö isäntäni varsan?
Herra tarvitsee sitä.
Mestarimme. -Odottakaas nyt.
En tiedä, mistä olette sopineet, mutta ette voi viedä...
Onko kukaan ratsastanut tällä?
Mitä? -Vastaa nyt vain.
Ei kukaan, mutta mitä tämä kaikki on?
Herra tarvitsee tätä.
Oletteko Lasaruksen herättäneen nasaretilaisen seuraajia?
Tunnetko profeettojen kirjoituksia erityisesti pakkosiirtolaisuuden jälkeen?
Sakarjan kääröstä: "Iloitse, tytär Siion! -
riemuitse, tytär Jerusalem! Katso, sinun kuninkaasi tulee."
"Vanhurskas -
ja voittoisa hän on, -
hän on nöyrä, hän ratsastaa aasilla."
"Aasintamman varsalla."
Tällä varsallako? Tänäänkö?
Mitä vielä odotatte?
Mennään. -Tule.
Sadanpäämies, hevosenne.
Meille tulee ikävä. -Turvallista matkaa Herrani lähellä.
Lasarus. Etkö tulekaan?
Jeesus käski jäämään, pysymään vähän aikaa poissa näkyvistä.
Aika lähteä. Olemme myöhässä.
Hän tulee. Jeesus on tulossa.
Jeesus on vihdoin täällä!
Oletko varma? -Mene kertomaan Simeonille!
Johtajat eivät halua teidän kuulevan sitä, -
että me uskomme Jeesuksen olevan Messias.
Anteeksi. Anteeksi.
Minä vuosin verta 12 vuotta... -Anteeksi...
Odota, se on Sakarja.
Anteeksi. -Se on Sakarja.
Jeesus Nasaretilainen on tulossa Jerusalemiin ja tulee itäporteista.
Oletko varma? -Hänen seuraajansa vakuuttivat minulle.
Hän tulee pian kaupunkiin.
Onkohan veljeni mukana. -Vain yksi tapa selvittää.
Mennään.
Anteeksi. Suokaa anteeksi.
Kirottu kaaos. Miksei kukaan hillitse noita ihmisiä?
Kuljettaja! Puske eteenpäin.
En pysty, herra.
Hän tulee.
Hän on tulossa!
Hyvästi, Kuusas.
Johanna.
Mitä sinä teet? Johanna!
Tule takaisin. Oletko hullu?
Hoosianna! Hoosianna Daavidin pojalle! -Hoosianna Daavidin pojalle!
Hoosianna Daavidin pojalle!
Hoosianna!
Tunnen tuon naisen.
Hoosianna!
Tässä.
Ota nämä kaikki. Otan koko nipun.
Ole hyvä, ota yksi.
Ja tässä sinulle. Ottakaa yksi. Ole hyvä.
Hoosianna Daavidin pojalle!
Tämä on sinulle. -Jeesus tulee!
Tämä on sinulle. Ole hyvä.
Mennään itäportille.
Aika on koittanut.
Minun pitää täyttää taivaallisen Isäni tahto.
Tiedän, että teillä on paljon kysymyksiä, ja niiden aika tulee.
Mutta nyt...
Tuletteko mukaani?
Herra...
Kenen tykö me menisimme?
Sinulla on iankaikkisen elämän sanat.
Mitä tahansa tällä viikolla tapahtuukaan, -
mitä tahansa näette, tunnette, ajattelette tai teette, -
haluan teidän tietävän, että tässä maailmassa -
rakastin teitä ominani.
Ja rakastan teitä loppuun saakka.
VALITUT
Pikkukylästä Ylä-Galileasta...
Pikkukylässä Ylä-Galileassa...
Ja tottelemattomuutta oikeamielisille.
Mokasin koko jutun, enkä pääse enää takaisin kärryille!
Tätä käytetään uhrimenoissa. Sen tuoksu miellyttää Adonaita.
Sillä voidellaan ylipappi ja hänen poikansa.
Paitsi jos se valuu... Kapernaumin kaduilla.
Emmekö sanoneet "käy"?
Sanoitteko? Anteeksi.
Etkö veloita toimitusmaksua?
Pitää miettiä vähäsen.
Johannes! -Spitaaliset on puhdistettu. Sori.
Sinulla on sentään housut. Minulla on hame.
Sinun täytyy kysyä naisilta, miten hameen kanssa istutaan.
Yleensä he ristivät jalkansa, mutta se olisi Juudakselta vähän outoa.
Voisimme tehdä niin paljon enemmän!
Jeesus?
Sain ylennyksen!
Kyse ei ole huhuista. Lue.
Mitä?
Mihin jäimmekään?
Emme minnekään. Anna minun mennä.
Sinäkin.
Menenkö heidän kanssaan? -Vaikka.
Mutta kamani...
Jeesus antoi Simonille uuden nimen. Ottaako joku lisää viiniä?
Rabba?
Abba?
Tuli vähän ennenaikaisesti. -Tämä oli tosi täynnä!
Viiden päivän kuluttua uhraamme sen syntiemme vuoksi.
Öljy tuoksuu hyvältä.
Kun Jumala pelasti meidät ja vapautti meidät Mooseksen kautta, -
esi-isämme lähtivät niin nopeasti, ettei edes leipää ehditty kohottaa.
Taikina otettiin mukaan, ennen kuin hiiva lisättiin siihen.
Teet maksuja, joihin sinulla ei ole varaa. -Tarkoitatko tätä?
Väärä pullo.
Herää. Et usko, mitä näin.
Äitisi on seonnut. Hän kypsentää pekonia keittiössä.
Tule katsomaan. -Ihan mahdotonta.
Haluan vain nähdä valtakuntasi tulevan.
Haluan vain lampaankyljyksiä.
Voin käydä hieromassa kauppaa.
Rosmariinia, timjamia ja perunoita.
Seuraa huomista saarnaani tarkkaan.
Mitä siellä tapahtuu, mitä tunteita sisimmässäsi herää.
Petän sinut ihan täysillä.
Lampaankyljyksiä...
Ällöä. -Himoitsen niitä.
Minä himoitsen vain kostoa. -Mitä?
Valitatko aina näin paljon? -Vain täällä.
Valittamista piisaa!
Haluatko töitä? -En, vaikka henki menisi.
Tuo vitsi ei ehkä toimikaan.
Pitäisikö minun keksiä pyhä kirja, jota ei ole olemassakaan?
Kivi, paperi, sakset.
Yy, kaa, koo.
Kramerin tapaan. Hei, Jerry!
Poikki! -Uudestaan.
Johtuuko tämä siitä, ettei hän saanut haudata Ramahia?
Ole hyvä ja istu...
Jerusalem...
Hoosianna! Kuninkaamme on voittoisa!
Rabbi Gedera, miten voit väittää, ettei kuoleman jälkeen ole elämää?
Ethän ole koskaan kuollut!
Rabbi Gedera, oletko notkea? Ainakin perustelusi venyvät.
Osaatko edes lukea?
Miten pitkä olet? Ainakin perustelusi jäävät lyhyiksi.
Anteeksi granaattiomenan siemenistä. -Pyydän anteeksi. En tiennyt.
Halusin vain granaattiomenan siemeniä!
Granaattiomena astelee kaupunkiin.
Herra Granaattiomena! -Etsii pöydältä pienetkin siemenet.
Sori vaan. -Anteeksi, tuomari Granaattiomena.
Poikki!